Den 29. januar 1960 besluttede SPD-bestyrelsen at indstille støtte til SDS-tidsskriftet ''Standpunkt'' og at yde støtte til de SPS-universitetsgrupper, der stod bag SPD's [[partiprogram]], [[Godesberg-programmet|Godesberg-program]]. Deri lå implicit, at SPD ville bryde samarbejdet med de grupperinger, der permanent afviste Godesberg-programmet, der indeholdt SPD’s afstandtagen fra [[marxisme|marxistiske]] begreber som [[klassekamp]] og [[planøkonomi]]. Som begrundelse argumenterede Knoeringen internt, at SDS-bestyrelsen ikke havde reageret konsekvent mod Hüller-gruppen og generelt fremsatte negativ kritik af SPD’s nye partiprogram. Som følge af den indstillede støtte udkom blot to udgaver af ''Standpunkt'' i 1959. Kort efter Godesberg-kongressen offentliggjorde ''Standpunkt'' kritik af Godesberg-programmet, hvori det blev hævdet, at partiprogrammet på alle større politikområder udgjorde en accept af det eksisterende [[kapitalisme|kapitalistiske]] system. Selvom artikel tidligere var blevet trykt i SPD-organet ''Vorwärtz'', så SPD-ledelsen artiklen som en provokation.<ref>Willy Albrecht: ''Der Sozialistische Deutsche Studentenbund.'' Opladen 1994, p. 360–364.</ref>
Filosofi Historie Kultur Uddannelse Foreninger Organisationer